Publication: Magyar Közlöny
Issue: MK-2008-177 (Year: 2008, Number: 177)
Era: 2004-2010
Section: 2. számú melléklet a 34/2008. (XII. 12.) OKM rendelethez
Paragraph Index: 981

11. Drágább, mint a tradicionális tanulás. AJÁNLOTT PROJEKTFORMÁK Erdei iskola Az iskolák éves munkarendjébe a kerettanterv, a NAT az ember a természetben és az ember és társadalom műveltségterületek követelményeihez közvetlenül kapcsolódó négyéves erdei iskolai program beillesztését javasolja. A tudatos tervezés mellett fontos előnye a projekttanításhoz hasonló kiterjesztett tanulásszervezési forma. Bár a közös tanulói-tanári tervezés itt korlátozottabban jelenik meg, mint a projektben általában, de mind az előkészítésében, mind a tanulási folyamatban lényeges nagyobb a tanulói részvétel mintha ugyanezeket a feladatokat az iskolán belül, tradicionális tantárgyi és órakeretekben oldanánk meg. Témahét A kerettanterv a hathetes epochális ciklus váltási pontjaira témahetek szervezést ajánlja. A témahéten a tanulócsoport közös tervezéssel, helyi munkamegosztással egész nap egy adott cél érdekében tevékenykedik. A témahéten olyan célok kitűzését javasolja a kerettanterv, amelyek valamilyen oknál fogva szétfeszítik a hagyományos tantárgyi kereteket – komplexitásuk, rejtett tantervi céljaik (szociális érzék fejlesztése, attitűdformálás), feldolgozási módszerük (élményszerűség, együttműködés) vagy más, tantárgyakon átívelő képességfejlesztés célok következtében. A témahét a projekteknek sajátos formája, inkább szimuláció, mintsem klasszikus projekt, mert bár formailag megfelel a projektkritériumoknak, de tervezettebb, részleteiben kidolgozottabb. A témahetek – az epochákhoz hasonlóan – lezárt programúak, s a végén közös alkotásban és egyéni értékelésben egyaránt megjelenik a tanulók heti munkája. A célok megfogalmazása a témahetek esetében eltér a tantervek megfogalmazásától. A témák közvetlenül is kapcsolódnak az adott időszak aktuális feladataihoz, egy-egy tantárgyhoz, hiszen az iskolai tanulás egyik hagyományos eleme az ismeretszerzés e tanulási formában is jelen van, de a hangsúly az ismeretszerzés napi gyakorlattól eltérő formákon van, és a kompetenciafejlesztés szempontjai a meghatározóak. A témahetek tervezése, szervezése és lebonyolítása a tanárok és diákok közös kompetenciájába tartozik. Ők döntik el, hogy az adott évben milyen típusú témaheteket szerveznek, a képességfejlesztésnek mely ágait erősítik ezen az úton. Az iskolai tanárközösség feladata, hogy hosszú távú célra tervezve a képzés egészére megtervezze megtartandó témahetek funkcióit. Ez nem a pontos témamegjelölést és a „begyakorlott”, megváltoztathatatlan rendet kívánja előrevetíteni, hanem a tudatos tervezés megerősítését szolgálja. A témahét alkalmas az eltérő attitűdű, felkészültségű tanulók eltérő motivációjának megteremtésére, a hagyományos órakeretek felbontása pedig lehetővé teszi a speciális adottságokkal rendelkező tanulók speciális feladattal való megbízását is. A tanárok együttműködése a tárgyi szétbontottság megszüntetését, a globális megközelítést teszi lehetővé. A témahetek nem csupán játékos tanulást, hanem egyéni alkotást is lehetővé tesznek, valamint közösségi élményt is nyújtanak. A kerettanterv a képzés egész időszakára javasolja a témahetek alkalmazását. A tantervben lévő témahétprogramok, csupán javaslatok, példák. 2008/177. szám Éves projektek Az iskolaotthonos egységes iskolához a második pedagógiai szakaszra a kerettanterv a valamennyi tanulóra kiterjesztett módon a közösségteremtő, hagyományőrző, művészeti, kreativitásfejlesztő, illetve az alkotó, gazdálkodó funkciók tanulásszervezésére a projekttanulási tevékenységformát ajánlja. Kiterjesztve a tanulás értelmezését, megszüntetni javasolja a tanításon kívüli tevékenységet, s egyben javasolja tervezni a tanulók fejlődésének támogatását. A – szinte minden iskolában megszokott – szabadidős, közösségi tevékenységeket érdemes megtervezni, és beilleszteni a tanulási folyamatba, az iskola élet- és munkarendjébe. Heti rendszerességgel, órarendben rögzített közös megállapodással, meghatározott időben, közös tanári és tanulói célképzéssel, tervezéssel és együttműködéssel. A tanterv rövidtávú kimeneti célokkal, szabad választással, önként jelentkezőkkel szervezett vertikális korcsoportokat ajánl a művészeti alkotókörökre (színház, énekkar, képzőművészet, tánc stb.). Kiemelten fontos a különböző művészetek kreativitásfejlesztő hatásának kihasználása, s fontosak ezek a tevékenységek azért is, mert közvetlen élményt nyújtanak a tanulóknak, erőfeszítéseik, közvetlen eredménnyel járnak. A művészeti alkotás, közelebb áll az életkori sajátosságaikhoz, hosszabb távon is megőrzi motivációjukat. A projektek szabadabb formája az alkotókör. Bár a tevékenységi kör kötöttebb, de közösségi hasznosulása, tanulói részvétel a célképzésben, közvetlenebb formában jelenik meg, mint a témahetek esetében. Minden alkotókörnek feladata rá jellemző módon az iskolai közösség számára hasznos eredmény felmutatása. Csak akkor tekintsük értékelhetőnek az egyes tanulók adott évét, ha közös munkájuk kiállításban, előadásban, az iskola közös rendezvényeinek díszítésében, dokumentálásában stb. jelennek meg. Az alkotókörök bemutatkozására munkarendileg elkülönült programot ajánl a kerettanterv, de projekt legyen az iskolaújság, a rádió stb. is. Az alkotókörök további fontos „mellékterméke”, hogy egyben tartják az iskolát, hetediktől tizenharmadikig együtt dolgoznak a tanulók. Tantárgyi projektek A tematikus tervezés lehetővé teszi, hogy egy tantárgy a témák egy elemét projektformában tanítsa meg. Ez a megoldás akkor alkalmazható, ha az adott téma világos és egyértelmű rövidtávú célra szerveződik. Erre a változatra – a részletes tantárgyi programban – több kidolgozott javaslat is található Vállalkozások Feladata az iskolának a gazdasági élet bemutatása, a piaci racionalitás, a hatékony fogyasztó magatartás képességének kialakítása. Ezt a feladatot is projekt formában javasolja tanterv. Tizedik évfolyamon előírás a projektben való részvétel. A tanulók közösen hozzanak létre vállalatot, tanári, külső támogatással vigyék végig egy vállalkozás folyamatát, s valódi piacon méressék meg önmagukat. Közösségi projektek Minden iskolát jellemez hagyományainak, ünnepeinek jellege, típusa, megvalósulási módja. Megmutatja mennyire sajátja tanítványainak az iskola, milyen mértékben része az egyéni identitásuknak a közösséghez való tartozásuk. Javasolja a kerettanterv, hogy az iskolai programok is projektformában jelenjenek meg. Az ünnepek, hagyományok közös rendezvény nélkülözi az üres formalitást, ha létrehozása a tanulók közös vállalkozásán, éves együttműködésén alapul. A feladat beépül a közösség (osztály, vertikális korcsoport) éves teendői közé, a tanulók, patrónusok közös döntése alapján részét képezi a tervezésnek, a kisebb közösségek, egyes tanulók munkájának. Ez a projekt fontossá vált tanítványaink számára is, része a napi beszélgetéseknek, fontos felmutatni az egész iskola színe előtt egy- egy közösség erejét, összetartását, kreativitását. Így válnak örömmé, valódi ünnepekké az iskolai rendezvényei. Éves projekt-projektvizsga (lehetőségként) Ajánlja a kerettanterv, hogy az alapképzés belső zárásaként minden tanulónak 10. évfolyamon önálló projektet kelljen választania, és az év végi prezentáción bemutatnia. A projekt célja az önálló alkotómunka, az egy témában való elmélyülés, a pályaorientáció, az előadó, szintetizáló képesség fejlesztése. Külön preferálhatók a közvetlenül hasznosítható projekttémák. Az év elején minden tanuló tanári támogatással válasszon témát, ehhez az iskola is adjon ajánlatot, de választható bármilyen téma önállóan vagy csoportban is. Az iskola biztosítson konzulenst, de tegye lehetővé az önálló külső konzulens választását is. A projekt év végén nyilvános beszámolóval, bemutatóval, kiállítással zárul, ahova hívjuk meg a szülőket, a témában érintetteket, s az iskola minden tanárát, diákját. 2008/177. szám SAJÁTOSSÁGOK A TANANYAGTARTALMAK SZERVEZÉSÉBEN Az első hat év osztálytanítós rendszerű tanulásszervezéséhez képest jelentős változás a szaktárgyi képzés általánossá válása a hetedik évfolyamtól. Az iskolai hatások, élmények, információk az egyes tanulókra egyénileg hatnak, ezért a tervezés és a tanulási folyamat során is a tanári együttműködés a legfontosabb feltétel. A tantárgyaknak – és ezeket kiegészítő más tevékenységformáknak – együtt kell biztosítani az iskola alapelveinek, képzési céljainak teljesülését. A tantárgyak nagy többsége a lezárt képzésben, szemléletformálásra irányul, a gyakorlati, az eszköztudás fejlesztését szolgálja, nőtt a módszertani tárgyak aránya, a tradicionális tárgyakat pedig összehangoltan, de önálló programtervezéssel, kell tervezni. Mindemellett kiemelt szerepet szánjunk az olvasásnak, a hagyományos művészetek tanításának és gyakoroltatásának, az egyéni és kiscsoportos felfedeztető, forrásfeldolgozó módszertani eljárásoknak. A kerettanterv meghatározta a tantárgyba sorolás elveit, rendjét, kialakításuk módját, szempontjait.

Source: https://magyarkozlony.hu/hivatalos-lapok/afec8bc05c7aa5bab86c470fb66432583c3a43c8/dokumentumok/ac8461939444793e41b3f48d2a919c12b6366309/letoltes